Rygte: PS5 Pro præsenteres i april måned

Ifølge et nyt rygte, vil Sony præsentere PS5 Pro i april måned.

Efter en periode med lidt stilhed hvad angår rygter om PlayStation 5 Pro, er der nu nyt igen.

Det nyeste rygte peger på at PlayStation 5 Pro er lige på trapperne. Konsollen vil efter sigende blive vandkølet, hvilket burde holde den endnu kraftigere hardware i skak, temperaturmæssigt.

Rygtet stammer fra det franske medie Phonandroid, der hævder at have opnået information fra en anonym kilde.

Der er dog intet nyt hvad angår hvor kraftig konsollen bliver ift. den “almindelige” PlayStation 5.

Et tidligere rygte påstod dog, at PlayStation 5 Pro ville få en ny chip med en fordobling af grafikprocessorens regnekraft, sammenlignet med PS5.

PS5 Slim?

Sony arbejder efter sigende ligeledes på en PS5 Slim med et eksternt diskdrev, som også siges at blive præsenteret i år.

Læs mere om dette her: Ny PS5-model kommer i 2023: PS5 Slim?

Ifølge Tom Henderson på Twitter, får vi dog hverken en PS5 Pro eller PS5 Slim at se i år. Det bliver i stedet en 2. generation PS5, med et eksternt diskdrev og sandsynligvis et nyt design. Konsollen vil blive præsenteret i april og lanceres til september, lyder det fra Henderson.

Sony har ikke udtalt sig om en ny PS5, så rygterne skal selvfølgelig tages med et gran salt.

On all the PS5 Pro/Slim rumors – I don't think it's a pro or slim, My understanding is that it's just "gen 2" of the regular PS5.

The normal PS5 will cease production at the end of this year and the new model will start in April and begin selling in September.
— Tom Henderson (@_Tom_Henderson_) January 23, 2023

Læs også: Rygte: MacBook Air med M3 chip lanceres i år

Rygte: PS5 Pro præsenteres i april måned