PS5 Pro kan forudbestilles nu

Nu kan PS5 Pro forudbestilles, med en lancering i november måned.
Tidligere på måneden præsenterede Sony en stærkere udgave af PlayStation 5, nemlig PlayStation 5 Pro. Den nye konsol er bla. 45% stærkere i ren grafisk ydelse og den har Ai-baseret opskalering (PSSR), samt mulighed for at afvikle spil i 4K/120 Hz eller helt op til 8K.

For kort tid siden blev der desuden introduceret en 30-års jubilæumkollektion i begrænset antal. Kollektionen inkluderer bla. et PS5 Pro bundle, en PS5 Slim, PS Portal, samt DualSense/DualSense Edge controllere i det klassiske grå PlayStation-design.

Priser og lancering

PS5 Pro kan forudbestilles nu ved forhandlere såsom Elgiganten, Power, Bilka og Proshop, til vejledende pris på 6.400 kroner. Dertil kan et diskdrev tilkøbes til en pris på 1.099 kroner.

Herunder er priserne for 30-års kollektionen:

PS5 Pro 30-års Limited Edition: 8.999 kroner

PS5 Slim 30-års Limited Edition: 4.099 kroner

PS Portal 30-års Limited Edition: 1.949 kroner

DualSense 30-års Limited Edition: 599 kroner

DualSense 30-års Limited Edition: 1.899 kroner

PS5 Pro lander i butikkerne den 7. november, mens 30-års jubilæumskollektionen først lanceres den 21. november.

30-års jubilæumsudgaven af PS5 Pro skulle desuden være begrænset til blot 12.300 antal på verdensplan, så det bliver nok ikke helt nemt at få fat i en.

Læs også: Sony lancerer INZONE M10S: 480 Hz OLED gaming skærm

PS5 Pro kan forudbestilles nu