PlayStation fejrer 30-års jubilæum med en nostalgisk tilbageblik på konsollens ikoniske rejse. For at markere jubilæet lancerer de en eksklusiv kollektion med limited edition PS5-modeller. De er selvfølgelig inspireret af det oprindelige design fra den første PlayStation, der udkom i 1994. Denne samling inkluderer både en PS5 Pro og en PS5 Digital Edition, samt tilbehør såsom en specialudgave af DualSense og DualSense Edge-controlleren.

Stærkt begrænset antal PS5 Pro i den klassiske grå indpakning

PS5 Pro i retro-indpakningen vil dog være stærkt begrænset med kun 12.300 eksemplarer på verdensplan – hver enhed får desuden en unikt nummer fra 1-12.300. Det bliver derfor sandsynligvis ikke nemt at få fat i denne. Den “almindelige” PS5 og det andet udstyr er ikke oplyst til et begrænset antal enheder, men er dog stadig en limited edition.

Ud over den nye hardware, planlægger Sony flere begivenheder i løbet af året for at fejre jubilæet. Dette inkluderer særlige turneringer og virtuelle events, hvor folk kan samles og fejre de 30 år hos PlayStation.

PS5 Pro 30-års jubilæumsudgaven kommer bla. med en DualSense-controller, en DualSense Edge-controller, samt en opladnings-station

Lanceres i november

Kollektionen vil være tilgængelig til forudbestilling fra d. 26. september (det er dog uvist om det også gælder Danmark) med en lancering den 21. november. Det er ikke noget om priserne indtil videre, men vi opdaterer artiklen, når der er nyt.

Læs også: Telia bliver snart fortid – Norlys Mobil er fremtiden

PlayStation fejrer 30-års jubilæum