Rygte: PS5 Pro introduceres inden længe

Vi kan meget vel være tæt på en præsentation af PS5 Pro. Konsollen siges nemlig stadig at lande på markedet senere i år, med en præsentation i næste måned. Ifølge et rygte blev der desuden også talt “åbent” om PS5 Pro under den årlige Gamescom messe i Køln. Dette må også må tyde på at der sker noget inden alt for længe.

Markant stærkere grafikchip end PS5

Vi har tidligere skrevet om de formodede specifikationer, hvad angår PlayStation 5 Pro. Den nye konsol siges at få et størt løft i den grafiske ydelse, med op til 4x bedre ray-tracing ydelse, samt en ny opskalerings-teknologi baseret på AI/machine learning.
Læs mere om de forventede specifikationer her.

Præsenteres muligvis i september

De nyeste rygter peger desuden på at PlayStation 5 Pro bliver introduceret under et State of Play event i slutningen af september måned.

Sony har dog ikke inviteret til et nyt State of Play event (endnu) og de har ligeledes ikke bekræftet af PS5 Pro er undervejs – men mon ikke der sker noget inde længe.

Læs også: Ny Xbox Series X og Series S kommer til oktober

Rygte: PS5 Pro introduceres inden længe