Sony forbereder sig til PlayStation 6

Det er ikke mere end en uge siden at Sony præsenterede PlayStation 5 Pro, men japanerne er naturligvis allerede i fuld sving med at planlægge den næste generation spillekonsol, PlayStation 6. Og ifølge Reuters er udviklingen så langt fremme, at Sony har valgt chipleverandør og underskrevet kontrakt. Til fordel for AMD.

Dermed har Intel været “ude i kulden” hos Sony siden PlayStation 3 kom på markedet i 2006. Et nederlag for den i forvejen plagede chipvirksomhed.

Præcis hvilke punkter, der har været afgørende for, at Sony endnu en gang valgte AMD frem for Intel vides ikke. Reuters oplyser dog, at en del af diskussionerne skal have handlet om bagudkompatibilitet, altså i hvilket omfang ældre spil vil kunne spilles på nyere konsolmodeller.

Selv om Sony altså nu angiveligt har valgt chipleverandør, forventes der stadig at gå en rum tid førend PlayStation 6 bliver præsenteret. PlayStation 4 fik seks år på markedet inden 5’eren blev præsenteret i 2020 og ingen forventer 6’eren før om et par år. Altså tidligst i 2026 eller 2027.

Læs også: Sony introducerer PS5 Pro.

Sony forbereder sig til PlayStation 6